[bookmark: _GoBack]Protokoll: Styremøte Steinkjer idrettsråd
31. mars 2020, Teams, kl. 1800 til 2000
Møtte styrerepresentanter: Marit Moe, Grete Folden, Harald Fossvik, Trond Sakshaug, Lars Stokke, Jan Terje Brandsegg Mathisen, Jon Ivar Hovd, Halfdan Ludvigsen. Observatører: Benthe Asp og Bente Markhus.
Innledning:
Her ser dere innkallinger og protokoller for de siste møtene: http://www.xn--steinkjeridrettsrd-lub.no/p/40281/2019
Presentasjonsrunde. Hva er et idrettsråd? 
Saker
Sak 3/20 Evaluering av årsmøte
Vedtak:
Steinkjer idrettsråd mener at årsmøte fikk en grei gjennomføring. Interessante innledere med relevante tema. Økende oppslutning for hvert år.
Saksframlegg:
Viser til innkalling og protokoll for årsmøte her
Sak 4/20 Konstituering av nytt styret i Steinkjer idrettsråd/registrering i sportsadmin
Vedtak:
Steinkjer Idrettsråd har valgt følgende konstituering, utover valget av leder og nestleder på årsmøte: Sekretær Harald Fossvik, kommunikasjonsansvarlig Jan Terje Mathisen og kasserer Trond Sakshaug.
Saksframlegg:
Leder og nestleder er valgt på årsmøte. I tillegg vil det være formålstjenlig å ha en egen sekretær, en egen kasserer og en egen representant i styret som har ansvaret for våre hjemmesider/arrangement mm. 
Sak 5/20 Møteplan for Steinkjer idrettsråd 2020
Vedtak:
Steinkjer idrettsråd har blitt enige om følgende møtetidspunkt i vårterminen: 4/5 Steinkjer Fylkets Hus/Teams og 8/6 sted ikke avklart ennå.
Saksframlegg:
1 i mars, 1 i april, 1 i mai, 1 i juni?, 1 i september, 1 i oktober, 1 i november, juletallerken i desember. Gjerne mandagskvelder. Innspill på hvor møtene avholdes, eks. 1 møte i tidligere Verran, 1 møte ved Beitstad frivillighetssentral, de resterende ved Fylkets hus Steinkjer?
Sak 6/20 Ny lovnorm
Forslag til vedtak
Steinkjer idrettsråd følger opp arbeidet med ny lovnorm for rådet, vedtatt i årsmøte, fram til neste årsmøte. NIF vedtok ny lovnorm for idrettsråd i november 2019, gjeldende fra januar 2020. 
Saksframlegg:
Viser til vedtatt ny lovnorm for Steinkjer idrettsråd i årsmøte. Noe her som krever oppfølging fra vår side?
Sak 7/20 Idrettskretsting
Vedtak:
Idrettstinget i april er utsatt pga Corona. Det ventes beskjed om når og hvordan dette gjennomføres. Steinkjer idrettsråd har fire utsendinger og har oppnevnt følgende til å stille på møtet: Marit Moe, Grete Folden, Harald Fossvik og Jan Terje Brandsegg Mathisen. 
Saksframlegg:
Steinkjer idrettsråd har 4 representanter til Idrettskretstinget i Trøndelag. Tinget er den 25. fra 1000 til 1700, men med oppstart ettermiddagen før, dvs. den 24. kl 1700. Dette foregår på Scandic Hell hotell.
https://www.idrettsforbundet.no/idrettskretser/trondelag-idrettskrets/kalender/idrettskretsting-for-trondelag-idrettskrets-2020/
Sak 8/20 Steinkjer idrettsråd møter formannskapet i Steinkjer
Vedtak: 
Steinkjer idrettsråd møter formannskapet i Steinkjer den 2. april 2020. Utsendt presentasjon benyttes. Gjennomføres på Teams. 
Saksframlegg:
Steinkjer kommune og Steinkjer idrettsråd har blitt enige om å møtes en gang i året, for å utveksle informasjon, kunnskap, se på muligheter og utfordringer for idretten i Steinkjer. Formannskapet har møte 2. april. Skal vi prøve å møte da, i så fall hva skal være vårt budskap til politikerne?
Sak 9/20 Forslag til arbeidsprogram
Vedtak:
Steinkjer idrettsråd utsetter saken om arbeidsprogram/begynnelsen av prosess ny handlingspolitisk program for Steinkjeridretten, til møte i mai. Leder og nestleder i idrettsrådet forbereder saken.
Saksframstilling:
Viser til sak 12 i årsmeldingen for 2019, skissert et arbeidsprogram for Steinkjer idrettsråd for 2020
Fra 01.01.2020 fikk vi et nytt idrettsråd, en sammenslutning av Verran og Steinkjer idrettsråd, til Steinkjer idrettsråd. Gjennom det siste 1,5 året, har vi hatt møter mellom idrettsrådene ved at vi har opprettet et arbeidsutvalg, som har forberedt sammenslutningen. Begge idrettsrådene forberedte dette gjennom vedtak i sine årsmøter i 2019. Vår intensjon er å søke å følge opp det gode arbeidet vi har med oss i fra begge de tidligere rådene, samt videreutvikle oss. Vi har brukt tid på å få til gode samarbeidsflater med politisk og administrativ ledelse i Steinkjer kommune. Dette arbeidet vil fortsette for fullt. Vi ser fram til at vi nå har fått et nytt tilskudd til styret, med to representanter fra det politiske nivået i Steinkjer, med møte- og talerett. Dette er: Benthe Asp og Bente Markhus, fra hovedutvalg for oppvekst og kultur. Velkommen til dere! Dette vil kunne sikre en bedre forankring, bedre samhandling mellom kommune og idretten i Steinkjer.

Steinkjer kommune og Steinkjer idrettsråd har en samarbeidsavtale. I oktober i fjor, ble denne revidert. Vi vil etter årsmøte invitere oss inn til formannskapet/kommunestyret i Steinkjer og bl.a. få signert avtalen. I møte med politisk nivå i Steinkjer vil vi fremme behovet for økte administrative ressurser i kommunen, til å bistå det idrettsfaglige området i kommunen.

Idrettsrådet i Steinkjer har hatt en idrettspolitisk handlingsplan, som gikk ut 2019. Vi vil nå starte arbeidet med en ny handlingsplan, der idrettslagene og de politiske partiene, andre? Blir invitert med inn for å gi innspill til ny idrettspolitisk handlingsplan for perioden 2021-2025.

Arbeide for at nye Steinkjer kommune får på plass en anleggsplan som gir informasjon om anleggene i kommunene, eierforhold og plan for vedlikehold. 

Steinkjer idrettsråd sitter i kommunens folkehelsekomite. Er samarbeidspartner med kommunen om utviklingen av «fritidskortet». Idrettsrådet deltar i Steinkjer kommunes arbeid med; lokal mobilisering mot doping. 

På høsten fordeler vi kommunale aktivitetsmidler til idrettslagene, etter søknad. Vi fordeler oss midler gjennom kulturdepartementet, de såkalte LAM-midlene. 

Idrettsrådet har et årlig møte med saksbehandler i kommunen om prioritering av søknader om spillemidler. Dette er på høsten.

Sak 10/20 Ev.
Ingen saker til ev.
Orienteringssaker
Sak 2/20 Høringsuttalelse: Nye retningslinjer for tildeling av spillemidler til anlegg for idrett og fysisk aktivitet
Vedtak:
Steinkjer idrettsråd tar saken om uttalelse om nye retningslinjer for tildeling av spillemidler til anlegg for idrett og fysisk aktivitet, til orientering.
Saksframlegg:
Vedlegg
Sak 3/20 Møte om anlegg i idrettssoneråd Innherred
Vedtak:
Steinkjer idrettsråd tar saken om det utsatte møte om anlegg i idrettssoneråd Innherred, til orientering.
Saksframlegg:
1 vedlegg
Sak 4/20 Henvendelser fra idrettslag
Vedtak:
Steinkjer idrettsråd tar saken om henvendelser fra idrettslag, til orientering. I denne perioden har det vært en del henvendelser fra idrettslag, kretsen og kommunen ifb med korona.
Saksframlegg:
Vi har mottatt to henvendelser fra to idrettslag etter årsmøte. Det ene har gått på om idrettslagene må ha egne underslagsforsikringer, eller om flere lag kan samarbeide. Kretsen har svart at idrettslagene må ha en egen. Idrettsråd er dekket gjennom idrettsforbundet sine ordninger. Et lag har forespurt om muligheten for økonomisk støtte til arrangement. Her har vi vært i kontakt med kommunen som viser til midler en kan søke på under kultur, tilskudd kultur og idrett. Inntil kr 20 000,- kan administrasjonen behandle, for søknader over må de behandles politisk.

Harald Fossvik, Steinkjer idrettsråd
